《水调歌头 台城游》
宋代·贺铸

南国本潇洒。六代浸豪奢。台城游冶。襞笺能赋属宫娃。

云观登临清夏。璧月留连长夜。吟醉送年华。回首飞鸳瓦。

却羡井中蛙。

访乌衣，成白社。不容车。旧时王谢。堂前双燕过谁家。

楼外河横斗挂。淮上潮平霜下。樯影落寒沙。商女篷窗罅。

犹唱后庭花。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。